[{"text_idx": "#000001", "text": "Ydych chi angen siarad a\u0302 rhywun am eich lles emosiynol?"}, {"text_idx": "#000002", "text": "Ymgysylltu a\u0302 rhieni a gofalwyr eraill sy'n deall yr hyn rwy'n mynd drwyddo"}, {"text_idx": "#000003", "text": "Beth sy\u2019n digwydd gyda fi"}, {"text_idx": "#000005", "text": "Roedd hyn yn sioc fawr i ni; rydyn ni\u2019n deulu normal, a doedd dim syniad gyda ni bod unrhyw beth o\u2019i le."}, {"text_idx": "#000007", "text": "Roedden ni\u2019n teimlo ar goll fel rhieni, ein prif bryder oedd sut oedden ni\u2019n mynd i gadw ein merch yn ddiogel."}, {"text_idx": "#000008", "text": "Roedd ofn arnon ni. Roedd ein hymdeimlad o beth oedd yn normal wedi newid yn llwyr ac roedd hynny\u2019n anodd ei dderbyn ond roedden ni hefyd yn gwybod bod angen i ni gael y cymorth cywir ar waith i\u2019n plant ac i ni."}, {"text_idx": "#000009", "text": "Erbyn hyn, roedden ni i gyd wedi drysu ac yn ofidus, roedden ni\u2019n teimlo wedi ein trawmateiddio ac yn dal yn emosiynol iawn a doedd dim syniad gyda ni ble i droi. Roedden ni\u2019n ymwybodol bod angen i ni siarad ac roedd angen arweiniad a chefnogaeth arnon ni, ond roedden ni\u2019n teimlo mor fregus, roedd hyn i gyd yn newydd i ni a doedden ni ddim yn gwybod ble i droi."}, {"text_idx": "#000010", "text": "Neilltuwyd gweithiwr cymdeithasol i\u2019n helpu ni ac fe gawson ni\u2019n atgyfeirio at y Platfform i Deuluoedd."}, {"text_idx": "#000011", "text": "Cysylltodd rhywun o\u2019r Platfform i Deuluoedd a\u0302 ni o fewn ychydig wythnosau ac i ddechrau, disgrifiodd fy mhartner a fi ein pryderon a thrafod ein hopsiynau:"}, {"text_idx": "#000012", "text": "Ces i gymorth wythnosol 1-1 i siarad drwy\u2019r hyn oedd wedi digwydd ac fe wnaeth hyn fy helpu i wneud synnwyr o fy meddwl fy hun a lle\u2019r oeddwn i nawr.\nYmunais a\u0302\u2019r grw\u0302p a chwrdd a\u0302 rhieni eraill \u2013 roedd yn hyfryd cael amser i rannu profiadau heb gael fy meirniadu. Roedd yn lle diogel i adfyfyrio ar bethau a theimlo ein bod ni\u2019n cael ein cefnogi. Erbyn hyn mae gen i rwydwaith o bobl drwy WhatsApp a Facebook yr ydw i\u2019n teimlo\u2019n hapus i siarad a\u0302 nhw ac mae hynny\u2019n gwneud gwahaniaeth.\nRwyf hefyd wedi mynychu\u2019r trafodaethau misol ar-lein; mae\u2019r rhain wedi bod yn ddefnyddiol iawn. Mae llyfr gafodd ei argymell yn un o\u2019r sgyrsiau wedi fy helpu i\u2019n fawr, rwyf wedi teimlo fy mod yn cael fy neall ac mae darllen stori rhiant arall wedi bod yn gysur."}, {"text_idx": "#000013", "text": "Rwy\u2019n teimlo\u2019n llawer gwell nawr, yn dawelach fy meddwl am bopeth. Mae gwybod bod eraill mewn sefyllfa debyg i fi a bod yna bobl a all helpu wedi fy helpu i deimlo\u2019n fwy sefydlog, mwy mewn rheolaeth ac rwy\u2019n teimlo\u2019n gryfach o ddydd i ddydd."}, {"text_idx": "#000014", "text": "Ar o\u0302l pedwar mis o gymorth, rwy\u2019n teimlo\u2019n fwy dyfeisgar, helpodd y Platfform i Deuluoedd fi i archwilio a dod o hyd i bethau fyddai\u2019n gweithio i fi; ac rwyf wedi dysgu dathlu\u2019r enillion bach."}, {"text_idx": "#000015", "text": "Mae\u2019r gefnogaeth gan gymheiriaid wedi bod yn help mawr, roeddwn i mewn lle unig iawn, yn wynebu heriau iechyd meddwl ac roedd ceisio dod o hyd i gymorth i fy mhlentyn yn frawychus ar ei ben ei hun \u2013 mae\u2019r cymorth a ges i (ac yn parhau i\u2019w gael) yn fy helpu i lywio gwasanaethau ac yn rhoi cryfder i fi wynebu\u2019r heriau dyddiol yn ogystal a\u0302 rhoi lle diogel i fi fod yn rhiant."}, {"text_idx": "#000016", "text": "Cyn i fi allu helpu fy mab, roedd angen cymorth arna i"}, {"text_idx": "#000017", "text": "Mae angen help arna i nawr"}]